open-index/open-wikipedia-markdown huggingface dataset:
Johann Schneider-Ammann

**Johann Schneider-Ammann** con plen nómine Johann Niklaus Schneider-Ammann es politico e interprensor de Svissia. Il nascet li 18-im de februar 1952 in Sumiswald e es desde li annu 2010 membre in li Federal Consilie e li presidente del federation por li 2016. Johann Schneider-Ammann es membre del partise . Il es ministre de economie, education e resercha.

## Personal e professional vive
Pos li scola Schneider-Ammann studiat electrotecnica in Zúrich. Il recivet li gradu de Master of Business Administration al scola Insead in Fontainebleau (Francia). 

Inter 1978 e 1981 il laborat quam director de projecte in li firma Oerlikon-Bührle quel producte instrumentes. Desde li annu 1981 il laborat por li firma del familie de su marita Katharina Schneider-Ammann *Ammann Group* quel constructe machines. Adplu il es membres de directoratu de quelc altri firmas.

Il es maritat con Katharina Schneider-Ammann e li cuple have du infantes e li familie habita in Langenthal.

## Political cariera
* 1999 Johann Schneider-Ammann es electet in li Consilie National de Svissia por li partise .
* 2010 Schneider-Ammann es electet in li Federal Consilie de Svissia e devenit ministre por economie, education e resercha.
* 2016 Il devenit por li annu 2016 presidente del Federal Consilie.
Michael Stocker

**Michael Stocker** es un ex-Ski sur Herbe sportista de Austria.

Il nascet li 28-im may 1983 in Wiener Neustadt (Austria). 

Michaek Stocker esset inter li annu 2004 e 2017 activ in li Mund-bocale de Ski sur Herbe.
Željko Reiner

**Željko Reiner** es un politico de Croatia. Il nascet li 28 de may 1953 in Zagreb. Reiner es membre del Croat Democratic Comunitá e esset inter li 28-im de decembre 2015 e 14-im del octobre 2016 presidente del parlament de Croatia. Desde li 14-im de octobre 2016 Željko Reiner es un del vice-presidentes del Parlament de Croatia.

Inter li annu 1998 e 2000 Željko Reiner esset ministre por sanitá de Croatia.
Severin Freund

**Severin Freund** es un sportist de ski saltation de Germania. Il nascet li 11-im de may 1988 in Freyung e ganiat li Bocale mundal de ski saltation 2014/15. Freund anc ganiat li titul del champion de munde in li ski-saltation del grand saltería 2014 in Falun e il anc ganiat li championatu mundel del ski-volation 2014 in Harrachov.

Il es activ quam ski-saltator por li sport-club WSV DJK Rastbüchl.

## Personal vive
Severin Freund habita in München. Il studia International Management in Ansbach. Il es 185 metres alt e pondera 67 kilogrammes.

## Succeses
### Olimpic Ludes
* 2014 Aure-medallie con li team.

### Championatus mundal
* 2015 Falun: Aures medallies con li mixtet-team e in li competition del grand salterías e un argent-medallie in li competition del normal saltería.
* 2013 Val di Fiemme: Argente medallie con li team e un bronze-medallie in li mixet-team 
* 2011 Oslo: Bronze medallie con li team (normal saltería)

### Bocale mundal
* 2015/16 : 2-im in li classement total del Bocale mundal
* 2014/15 : Victor del classement total del Bocale mundal
* 2013/14 : 3-im in li classement total del Bocale mundal
Xi Jinping

**Xi Jinping** es un politico del Popul Republica China. Il nascet li 15-im de junio 1953 in Beijing e es desde li 15-im de novembre 2012 general-secretario del Comunist Partise de China e desde li 14-im de marte 2013 presidente de China.

## Personal e professional vive
Xi Jinping es li filio del comunist functionario Xi Zhongxun. Il studiat chimie in Beijing e fat su doctoratu in jurisprudentie.

Desde li annu 1987 il es maritat con li cantoressa Peng Liyuan in duesim maritage. Li cuple have un filia Mingze. Su unesim marita esset Ke Xiaoming.

## Political cariera
* 1974 Xi Jinping devenit membre del Comunist Partise de China.
* 1999-2002 Guvernator del provincia Fuzhou.
* 2003 Guvernator del provincia Zhejiang.
* 2007 Xi Jinping devenit membre del Polit-buró del Comunist Partise de China.
* 2008-2013 Vice-presidente del Popular Republica China.
* 2012 Il es electet li 15-im de novembre 2012 quam general-secretario del Comunist Partise de China.
* 2013 Xi Jinping es electet li 14-im de marte 2013 presidente de China.

## Politica
Xi Jinping combatte contra li coruption in su land.

Li political positiones de Xi Jinping es nationalist. Xi Jinping suporta un strett cooperation con li presidente de Russia Vladimir Putin. Il es critical contra li guvernament in Nord-Korea e ha ameliorat li relationes con Sud-Korea.
Waldbronn

**Waldbronn** es un municipie in li sud-west de Germania. It apartene al país federal Baden-Württemberg e es situat in li Districte Karlsruhe. Waldbronn  es situat in li valley del fluvie Alb in li nordal parte del Nigri Forest.

Li municipie have 12.251 (2014) habitantes e un area de 11,35 quadrat-kilometre. It es situat sur un altore de 261 metres.

Li municipie consiste ex quar partes. In li annu 1971 devenit Etzenrot e in li annu 1972 Busenbach devenit un parte de Reichenbach e Reichenbach changeat li nómine in Waldbronn in li annu 1974. Omni tri partes del municipie esset por li unesim vez mentionat in un historic document in li annu 1292.

## Sport
Li max successosi sport-club del municipie es li table-ténnis club TV Busenbach de quel team de féminas lude in li German Table-Ténnis Bundesliga de Féminas.
In Waldronn it hay anc un club por hockey sur glacie, li ERC Waldbronn Huskies.
Sherif Ismail

**Sherif Ismail Mohamed** (arab: شريف إسماعيل) es un politico e ingeniero de Egiptia. 6-im de julio 1955 — 4-im de februar 2023 e es desde li 19-im de septembre 2015 li prim-ministre de Egiptia.

## Personal e professional vive
Sherif Ismail es un studiat ingeniero. Il studiat in Cairo e finit su studies in li annu 1978. Ismail laborat in positiones de gerentie in statal petrochimic e natural gas firmas. Ismail esset li executiv vice-presidente e pos to anc presidente del egiptian statal fima por petrochimicales ECHEM e anc presidente del statal natural gas firma EGAS. Pos to il esset anc presidente del firma Ganoub El Wadi Petroleum Holding Company (GANOPE).

Sherif Ismail es maritat e have du infantes.

## Political cariera
Sherif Ismail ne es membre de un political partise.

* 2013-2015 Sherif Ismail esset inter li 16-im de julí 2013 e li 12-im de septembre 2015 ministre por petroleo e mineral ressurses in interim guvernament de Hazem Al Beblawi.
* 2015 Ismail devenit li 19-im de septembre 2015 li prim-ministre de Egiptia.
Alexandria

**Alexandria** (arab: الإسكندرية) es un cité in Egiptia. It es situat al nord del land al costa del Mediterraneo.

Li cité have 4.546.231 (2013) habitantes e un area de 2679 quadratkilometres. Secun li númere de habitantes Alexandria es li duesim max grand cité de Egiptia detra Cairo.

Alexandria esset fundat in li annu 331 ante Cristo del Alexandro li Grand. It esset un important centre del hellenistic munde e del Roman Imperia. Pos li conquestation del cité per li arabes Alexandria perdit su importantie.

Hodie Alexandria es li max important portu de Egiptia. It es li max important industrial centre del land.

## Sport
Li football-club El Ittihad Alexandria have su hem in li cité e lude in li Egiptian Premier League.
Peter Prevc

**Peter Prevc** es un sportist de Ski-Saltation de Slovenia. Il nascet li 20-im de septembre 1992 in Kranj e ganiat li german-austrian Quar Salteriás Torney de ski saltation 2015/16. 

Il es activ quam ski-saltator por li sport-club SK Triglav Kranj. Desde li annu 2009 Peter Prevc es activ in li Bocale Mundal de Ski-Saltation.

## Personal vive
Peter Prevc habita in li village Dolenja Vas. Il finit li gimnasium in Kranj. Il es 179  metres alt e pondera 64 kilogrammes. Peter Prevc have du fratres Domen Prevc e Cene Prevc e un sestre Nika Prevc es anc activ quam ski-saltarores.

## Succeses
### Olimpic Ludes
* 2014 Argente-medallie sur li grand-saltería e bronze medallie sur li normal-saltería.

### Championatus mundal
* 2013 Val di Fiemme: Argente medallie sur li grand-saltería e bronze medallie sur li normal-saltería.
* 2011 Oslo: Bronze medallie con li team sur li grand-saltería.

### Bocale mundal
* 2014/15 : Duesim del classement total del Bocale mundal
* 2013/14 : Duesim in li classement total del Bocale mundal

## German-Austrian [[Quar-Salterías Torney]]
* 2015/15 Victor del German-Austrian Quar-Salterías Torney.
Li 3-im Via

**Li 3-im Via** (german: Der III. Weg) es un minori dextri partise de Germania. It esset fundat in li annu 2013 e propaga un nationalist e anti-capitalist triesim via inter comunisme e capitalisme. Li 3-im Via es in li tradition del levul fraction del Nationalsocialist German Partise de Laboreros quel esset ductet de Otto Strasser.

## General information
* Nómine: Li 3-im Via (Der III. Weg)
* Fundation: 28-im de septembre 2013 in Heidelberg
* Sede del partise: Bad Dürkheim
* Presidente: Klaus Armstroff
* Númere de membres: circa 500
* Representation in li national parlament: null
* Programma: national-revolutionari, critical contra li capitalisme
* Political direction: national-revolutionari (self-perception), neo-nationalsocialist (de political adversarios), extrem dextri

## Electiones e resultates
In li annu 2014 li partise candidat por li concilie municipal in Bad Dürkheim e recivet 0,5 %.

Li 3-im Via candidat por li electiones del provincial parlament in Rhenland-Palatinia in li marte 2016 e recivet 0,1 percentes.

In li electiones al Europan Parlament 2019 li partise recivet 12.822 voces o 0,0 %.

Por li electiones al parlament de Germania 2021 Li 3-im Via candidat in Saxonia e Bavaria.

## Extremisme
Li German Servicie por li Protection del Constitution egarda Li 3-im Via quam extrem dextri e neo-nationalsocialist organisation e quam successor del interdictet organisation Freies-Netz Süd.

Li fundator e presidente del partise Klaus Armstroff esset un functionario del extrem dextri Nationaldemocratic Partise de Germania.

## External ligamentes
* Oficial internet-págine del partise Li 3-im Via

## Referenties
Hurghada

**Hurghada** es un cité e important centre de turisme in Egiptia. It es situat al costa del Rubi Mare e apartene al Guvernia del Rubi Mar.

Li cité have 261.714 habitantes. It hay plu turistes quam constant habitantes durant li tot annu.

Li cité esset fundat in li 20-im secul. Desde li annu 1980 it devenit pro local e strangi investores a un important turistic centre. Li 8-im de januar 2016 evenit un turistic atacca de islamistes in Hurghada. Tri turistes esset vulnerat.
Witold Waszczykowski

**Witold Jan Waszczykowski** es un politico de Polonia. Il nascet li 5-im de may 1957 in Piotrków Trybunalski e il es desde li 16-im de novembre 2015 ministre por externi aferes de Polonia. Waszczykowski es membre del conservativ political partise Jure e Justicie.

## Personal e professional vive
Waszczykowski studiat historie in li universitá de Łódź. Il finit su studies in li annu 1990 e laborat quam assistente in li historic-filosofical facultá del universitá de Łódź. Waszczykowski anc studiat in li Universitá de Oregon e li Centre por Politico de Securitá in Geneva.

## Political cariera
* 1992-2008 Diversi functiones in li ministerie por externi aferes de Polonia.
* 1999-2002 Ambassador de Polonia in Iran.
* 2008-2010 Il esset vice-presidente del oficie por national securitá.
* 2010 Waszczykowski candidat sin successe por li oficie del borgomastro del cité Łódź.
* 2011 Witold Waszczykowski es electet por li partise Jure e Justicie in li Sejm, li parlament de Polonia.
* 2014 Il candidat sin successe por li Europan Parlament.
* 2015 Witold  Waszczykowski es electet denov in li Sejm e devenit li 16-im de novembre 2015 ministre por externi aferes de Polonia in li guvernament de Beata Szydło.
Carles Puigdemont

**Carles Puigdemont i Casamajó** es un politico del region Catalonia de Hispania. Il nascet li 29-im de decembre 1962 in Amer e es desde li 10-im de januar 2016 presidente del generalitá de Catalonia. Puigdemont es membre del partise Democratic Convergentie de Catalonia e suporta li idé de un índependent state Catalonia.

## Personal e professional vive
Carles Puigdemont studiat filologie, ma nequande finit li studies. Il laborat quam jurnalist. Puigdemont esset chef-editor del jurnal El Punt. Il esset inter 1999 e 2002 li unesim director del Catalonian Novas-Agentura. Inter 2002 e 2004 Puigdemont esset director del institute del cultura Casa de Cultura de Girona.

Puigdemont scrit li libre *Catalunya vista per la premsa internacional* in li annu 1994) (Catalonia in li vise del international presse). 

Carles Puigdemont es maritat con Marcela Topor e li cuple have du filies Magalí e Maria.

## Political cariera
* 2006 Desde li annu 2006 Puigdemont es membre del regional parlament de Catalonia.
* 2007-2011 Membre del consilie municipal de Girona.
* 2011-2016 Borgomastro de Girona.
* 2016 Carles Puigdement devenit li 10-im de januar 2016 presidente del generalitá de Catalonia.
Kottgeisering

**Kottgeisering** es un municipie e village in Germania in li país federal Bavaria e it es un parte del Administrativ Comunitá Grafrath. It apartene al districte Supra Bavaria e al Subdistricte Fürstenfeldbruck. Kottgeisering es situat 34 kilometres west del München e 11 kilometres sud-west del cité Fürstenfeldbruck.

Li municipie Kottgeisering have 1585 (2014) habitantes e un area de 8,21 quadrat-kilometres.

Kottgeisering esset mentionat por li unesim vez in li annu 829 sub li nómine *Kysalheringas*. Li village Kottgeisering rejectet in li annu 1972 que li village devenit un parte del nov-fundat municipie Grafrath.
Corsica

**Corsica** es un insul in li westal Mediterraneo quel apartene a Francia. It es un special territorial unité intra Francia. Li insul es situat west de Italia, nord del insul Sardinia e sud-ost de Francia.

Corsica have 347.597 (2021) habitantes e un area de 8680 quadrat-kilometres. Li max grand cités es Ajaccio e Bastia. Ajaccio es anc li sede del prefectura.

## Administration
Admiinistrativmen it es dividet in du départementes e quin arondissementes. It have 26 cantones e 360 municipies.

*Chef del consilie executiv: Gilles Simeoni

## Historie
Inter 1755 e 1769 Corsica esset un índependent republica. Desde li annu 1794 li insul es un parte de Francia.
Ajaccio

**Ajaccio** (corsesi: Ajacciu) es li cité capital del insul Corsica quel apartene a Francia. It es situat al costa del Mediterraneo in li sud-west del insul. Ajaccio es li sede del prefectura del département Corse-du-Sud e cité capital del region Corsica.

Li cité have 67.507 (2013) e have un area de 82,03 quadrat-kilometres.

Li hodial Ajaccio esset fundat in li annu 1492 del Republica de Genova. In li annu 1769 nascet li francesi imperator Napoléon Bonaparte in Ajaccio. Desde li annu 1982 li regional parlament de Corsica have su sede in li cité.

Ajaccio have con li Campo dell'Oro li max grand aeroportu del insul. Li portu de comercia es li duesim max grand de Corsica e it have pram-lineas a Marseille, Toulon e Nice.

## Sport
Li football-club AC Ajaccio quel lude in li duesim francesi football-liga have su hem in li cité.
Kaohsiung

**Kaohshiung** (chinesi: 高雄市) es li duesim max grand cité de Taiwan. It es situat al sud-west costa del insul e have max important portu de Taiwan. Li portu es usat por petroleo-importes del land.

It have 2.778.992 (2014) habitantes e un area de 2946 quadrat-kilometres.

Li cité developat se in li 17-im secul ex un village. In li annu 1979 Kaohshiung devenit un cité directmen ligat al guvernament.

## Sport
Li 8-im World Games in li annu 2009 evenit in Kaohshiung.
Grafrath

**Grafrath** es un municipie in Germania in li país federal Bavaria e li sede del Administrativ Comunitá Grafrath. It apartene al districte Supra Bavaria e al Subdistricte Fürstenfeldbruck. Grafrath es situat 30 kilometres west del München e 10 kilometres sud-west del cité Fürstenfeldbruck. Li fluvie Amper flue tra Grafrath.

Li municipie Grafrath have 3734 (2014) habitantes e un area de 14,43 quadrat-kilometres.

Li municipie Grafrath esset format in li annu 1972 per li unition del ex-municipies Unteralting e Wildenroth. Li villages Mauern e Grafrath apartenet a Unteralting e li village Höfen a Wildenroth.

Grafrath have un station ferroviari del S-Bahn München.
Administrativ Comunitá Grafrath

Li **Administrativ Comunitá Grafrath** es un administrav union del municipies Grafrath, Kottgeisering e Schöngeising  in Germania. Li Administrativ Comunitá Grafrath es situat in li país federal Bavaria e apartene al Supra Bavaria e al Subdistricte Fürstenfeldbruck.

Li sede del Administrativ Comunitá Grafrath es li municipie Grafrath. Li Administrativ Comunitá Grafrath have 7205 habitantes e un area de 35,5 quadrat-kilometres.
Lara Gut-Behrami

**Lara Gut-Behrami** es un ski alpin sportista de Svissia.

Ella nascet li 27 de april 1991 in Sorengo. Lara Gut es 1,60 metres alt e pesa 58 kilogrammes.

Desde li annu 2007 Lara Gut es activ in li mund-bocale de alpin ski. Til hodie ella ha ganiat 16 competitiones in li mund-bocale. In li seson 2013/14 Lara Gut ganiat li mund-bocale in li súper-gigantic-slalom.

In li annu 2009 ella ganiat li mund-championatu in Val-d’Isère (Francia) li argente-medallies in li súper-gigant slalom e li combination de alpin ski. In li mund-championatu in Schladming (Austria) Lara Gut ganiat li argente-medallie in li súper-gigant slalom. 

In li Olimpic Ludes de hiverne 2014 in Sotchi (Russia) Lara Gut ganiat li bronze-medallie in li alpin ski descense. 

In li ski alpin championatu mundal 2015 in Vail Lara Gut ganiat li bronze-medallie in alpin ski descense.
Canton de Uri

Li **Canton de Uri** es un del max old cantones del Confederation Svissia. It es situat in li centre del land e es inter li german-parlant regiones del land e german es li official lingue. Li cité capital del Canton de Uri es Altdorf.

Li Canton de Uri have 36.000 (2014) habitantes e un area de 1077 quadrat-kilometres. Uri esset inter tri li cantones queles format li Svissia in li annu 1291.

## Etimologie
Li nómine del canton es derivat del latin *ora* (márgine, borde).
Altdorf (Uri)

**Altdorf** es un political municipie de Svissia. It es situat in li centre del land e es li cité capital del Canton de Uri.

Li municipie have 9141 (2014) e un area 10,23 quadrat-kilometres e es situat sur un altore de 458 metres.

Altdorf esset por li unesim vez mentionat in un historic documente ex li annu 1223. Li famosi drama Wilhelm Tell lude anc in Altdorf.
Specific Pesa

Li **Specific Pesa** de un fisical córpor es un término ex li fisica. It es li relation inter li fortie de pesa al volúmine de un fisical córpor. 

Li fisical formul por li specific pesa es:

: \gamma = \frac{F_\mathrm{G}}{V}
Canton de Zúrich

Li **Canton de Zúrich** es un del 26 cantones del Confederation Svissia. Li Canton de Zúrich es situat in li nord al frontiere con Germania. Li Canton de Zúrich es inter li german-parlant regiones del land e german es li official lingue. Li Canton de Zúrich devenit membre del Confederation Svissia in li annu 1351. 

Li cité capital e max grand cité del Canton de Zúrich es Zúrich. Li abbreviation por li Canton de Zúrich es ZH.

Li Canton de Zúrich have 1.446.100 (2014) habitantes e un area de 1729 quadrat-kilometres. Secun li númere de habitantes li Canton de Zúrich es li max grand canton de Svissia.
Emil Dimitriev

**Emil Dimitriev** es un politico de Nord-Macedonia del national-conservativ partise VMRO-DPMNE. Il nascet li 19-im de marte 1979 in Probištip e esset inter li 18-im de januar 2016 e li 31-im de may ínterim prim-ministe de Nord-Macedonia.

## Personal e professional vive
Emil Dimitriev studiat sociologie e political scientie in Skopje. Il anc studiat al militari academie in Skopje. Dimitriev laborat in li firma HS Zletovica,

## Political carriera
* 2011 Emil Dimitriev es electet in li parlament de Macedonia por li national-conservativ partise VMRO-DPMNE.
* 2013 Emil Dimitriev devenit general-secretario del VMRO-DPMNE.
* 2016 Emil Dimitriev devenit li 18-im de januar 2016 ínterim prim-ministe de Nord-Macedonia quam remplazzament del prim-ministre Nikola Gruevki qui devet demissionar pro un consentiment con li opositional Social Democratic Union de Macedonia, ]quel hat accusat Nikola Gruevski pro coruption e illegal controle del cives per li agencies de securitá.
* 2016-2017 Emil Dimitriev esset prim-ministre de Nord-Macedonia inter li 18-im de januar 2016 e li 31-im de may 2017.

## Ligamentes extern
* Information pri Emil Dimitriev
Probištip

**Probištip** (macedonian scrit: Пробиштип) es un cité e municipie in li nord-ost de Nord-Macedonia. 

Li cité have 10.816 (2002) habitantes e li municipie 16.193 (2002). Li municipie Probištip have un area de 325,57 quadrat-kilometres.

Probištip esset mentionat por li unesim vez in historic documentes in li 14-im secul.

Probištip es un centre del miniera e in li region it hay plombe, zinc e argente.
Canton de Bern

Li **Canton de Bern** es un del 26 cantones del Confederation Svissia. Li Canton de Bern es situat in li west del land. Li oficial lingues del Canton de Bern  es german e francesi. In li Canton de Bern es situat li frontiera inter german-parlant e li francesi-parlant regiones del land. Francesi es parlat in li Bernesi Jura e circum li cité Biel.

t Li Canton de Bern devenit membre del Confederation Svissia in li annu 1353. Li max monte del Canton Bern es li Finsteraarhorn con 4274 metres.

Li cité capital e max grand cité del Canton de Bern es Bern quel es anc li cité capital de Svissia. Li abbreviation por li Canton de Bern es BE.

Li Canton de Zúrich have 1.009.200 (2014) habitantes e un area de 5959.24 quadrat-kilometres. Secun li númere de habitantes e secun li area li Canton de Bern es detra li Canton de Zúrich es li duesim max grand canton de Svissia. Li majorité del habitantes es secun li religion protestantes.
Canton de Nidwalden

Li **Canton de Nidwalden** es un del max old cantones del Confederation Svissia. Til li annu 2010 it portat li oficial nómine *Unterwalden nid dem Wald*. Nidwalden format juntmnen con li Canton de Obwalden Unterwalden. Nidwalden It es situat in li centre del land e es inter li german-parlant regiones del land e german es li official lingue. 

Li cité capital e max grand cité del Canton de Nidwalden es Stans e li max alt mont del Canton de Niwalden es li Rotstöckli quel es 2901 metres alt. Li abbreviation por li Canton de Nidwalden es NW.

Li Canton de Nidwalden have 41.800 (2014) habitantes e un area de 276 quadrat-kilometres. Li Canton de Niwalden esset con li Canton de Obwalden quam Unterwalden inter li tri cantones queles format li Svissia in li annu 1291.
Canton de Luzern

Li **Canton de Luzern** es un del 26 cantones del Confederation Svissia. Li Canton de Luzern es situat in li centre del land e es inter li german-parlant regiones del land e german es li official lingue. Li Canton de Luzern devenit membre del Confederation Svissia in li annu 1332.

Li cité capital e max grand cité del Canton de Luzern es Luzern e li max alt mont del Canton de Luzern es li Brienzer Rothorn quel es 2349 metres alt.

Li Canton de Luzern have 394.600 (2014) habitantes e un area de 1493 quadrat-kilometres. Li abbreviation por li Canton de Luzern es LU.
Angelique Kerber

**Angelique Kerber** es un professional ténnis-lusora de Germania. Ella nascet li 18-im de januar 1988 in Bremen e desde li annu 2003 ella lude professionalmen ténnis. In li januar 2016 Angelique Kerber ganiat li Australian Open in Melbourne e li ténnis-torney de Wimbledon (Ténnis). In li actual ténnis rang-liste del munde Angelique Kerber es ye li rang 2.

## Personal vive
Angelique Kerber comensat luder ténnis in li etá de tri annus. Ella have un german matre Beata e un polonesi patre Sławek. Angelique Kerber have anc li civitá de Polonia. In li annu 2012 ella translocat de Kiel a Puszczykowo (Polonia) u su grand-patre have un ténnis-scola.

Angelique Kerber es 1,73 metres alt e pesa 68 kilogramma. Li chef de exercition de Angelique Kerber es Torben Beltz. Li joc-nómine de Angelique Kerber es *Angie*.

Pos ella finit li scola ella devenit professional ténnis-lusora.

## Sport-cariera
* 2003 Angelique Kerber comensat luder quam professional ténnis-lusora.
* 2012 Kerber ganiat su unesim WTA-torney in Paris in li halle.
* 2016 Ella ganiat Australian Open in Melbourne in li finale contra Serena Williams e devenit in li ténnis rang-liste del munde li númere rang 2.
* 2018 Kerber ganiat li ténnis-torney de Wimbledon (Ténnis).

Til nu Angelique Kerber ganiat ott WTA-torneyes in li single.

In li German Ténnis Bundesliga ella ludet desde li annu 2015 TC Rot-Blau Regensburg
Kai Häfner

**Kai Häfner** es un professional handball-lusora de Germania. Il nascet li 10-im de julí 1988 in Schwäbisch Gmund e lude desde li seson 2014/2015 por li TSV Hannover-Burgdorf in li German Handball Bundesliga e desde li annu in German selection de handball de mannes.

## Personal vive
Karl Häfner es 1,88 metres alt. Il lude sur li position extern-dextri. Il jetta con li levul manu.

## Sport-cariera
Desde li annu 2007 Häfner lude in li German Handball Bundesliga. Il ganiat in li annu 2011 con Frisch Auf Göppingen li EHF-Bocale. Desde li annu 2010 il lude por li German selection de handball de mannes. Til nu il ha jettat 21 goles por li german selection.

### Clubes
* - 2006 TSB Schwäbisch Gmünd.
* 2006-2007 TV Bitterfeld
* 2007-2011 Frisch Auf Göppingen
* 2011-2014 HBW Balingen-Weilstetten
* 2014- TSV Hannover-Burgdorf
Crossminton-Bundesliga 2015 - Gruppe Sud

Li **Gruppe Sud de [[Crossminton Bundesliga 2015]]** evenit inter li 25-im julí e li 19-im septembre 2015. Li unesim du es qualificat por li final-rond de Bundesliga quel es li max alt liga de crossminton in Germania.

## Tabelle
Canton de Fribourg

Li **Canton de Fribourg** (german: Kanton Freiburg) es un del 26 cantones del Confederation Svissia. Li oficial nómine del canton es State Fribourg (État de Fribourg/Staat Freiburg).

Li Canton de Fribourg es situat in li west del land in li francesi-parlant region Romandie. Francesi e german es li official lingues del canton. 67 percentes del habitantes have francesi quam lingue matrin e 31 percentes german.  Li Canton de Fribourg devenit membre del Confederation Svissia in li annu 1481.

Li cité capital e max grand cité del Canton de Fribourg es Fribourg e li max alt mont del Canton de Fribourg es li Vanil Noir quel es 2389 metres alt.

Li Canton de Fribourg have 303.330 (2014) habitantes e un area de 1670,80 quadrat-kilometres. Li abbreviation por li Canton de Fribourg es FR.
Ulrich Deuschle

**Ulrich Deuschle** es un politico del dextri partise Li Republicanes. Il nascet li 16-im de april 1952 in Nötzingen e es desde li marte 2003 li presidente del Republicanes in li sud-west german país federal Baden-Württemberg e prim candidate del Republicanes  por li electiones al parlament del país federal Baden-Württemberg. Ye li junio 2023 il abandonat Republicanes e devenit membre del Alternative por Germania.

## Personal e professional vive
Ulrich Deuschle finit li gimnasium in Kirchheim unter Teck. Pos to il studiat economie, historie e political scienties in Stuttgart e Tübingen. Il fat su diploma in economie in li annu 1978  e laborat inter 1980 e 1992 por quam comerciante por li automobil-interprense Mercedes-Benz. Desde li annu 1992 il ne es plu activ in li firma.

Ulrich Deuschle es maritat e have du infantes.

## Political cariera
* 1989 Desde ti annu il es membre consilie del Subdistricte Esslingen por Li Republicanes e presidente del local-organisation del partise in li Subdistricte Esslingen.
* 1991 Presidente del district organisation del Republicanes in Nord-Württemberg e membre in directoratu del Republicanes in li país federal Baden-Württemberg.
* 1992-2001 Membre del parlament del país federal de Baden-Württemberg por li Li Republicanes. Il esset vice-presidente del fraction del  Republicanes.
* 1994 Presidente del regional organisation del Republicanes in li Region Stuttgart e presidente del fraction del Republicanes in parlament de ti region.
* 2003 Ulrich Deuschle devenit presidente del Republicanes in li sud-west german país federal Baden-Württemberg quam successor de Christian Käs.
* 2005 Deuschle esset prim-candidate del Republicanes por li electiones al german parlament in li país federal Baden-Württemberg.
* 2016 Deuschle esset prim-candidate del Republicanes por li electiones al parlament del país federal Baden-Württemberg.
* 2023 Ulrich Deuschle devenit membre del dextri partise Alternative por Germania e abandonat Republicanes.

## Externi ligamentes
* Information pri Ulrich Deuschle sur li internet-págine del Republicanes in Baden Württemberg
Canton de Basel-Cité

Li *'Canton de Basel-Cité* es un del 26 cantones del Confederation Svissia. Li Canton de Basel-Cité es situat in li nord-west del land al frontiera con Germania e con Francia. Li Canton de Basel-cité consiste ex li cité Basel e li du political municipies Riehen e Bettingen. Li Canton de Basel-Cité have li statu de un Demí-Canton.

Li oficial lingue del Canton de Basel-Cité  es german. Li Canton de Basel-Cité devenit membre del Confederation Svissia in li annu 1501. It esset in su hodial frontiera in li annu 1833 per li separation del canton in li Canton Basel-Cité e Canton de Basel-Campania.

Li cité capital del Canton de Basel-Cité es Basel. Li abbreviation por li Canton de Basel-Cité es BS.

Li Canton de Basel-Cité have 190.500 (2014) habitantes e un area de 37 quadrat-kilometres. Secun li area li Canton de Basel-Cité es li max litt canton de Svissia e secun li relation inter habitantes e area li max densi populat canton de Svissia.
Momoko Kōchi

**Momoko Kōchi** esset un actoressa de Japan. Ella nascet li 7-im de marte 1932 e morit in li 5-im de novembre 1998.

Ella nascet e morit in Tōkyō in Japan.

## Filmografie
* 1954: *Gojira* (ゴジラ, li original pronunciation japanesi por *Godzilla*) quam Emiko Yamane
* 1955: *Jūjin yuki otoko* quam Machiko Takeno
* 1957: *Chikyū bōeigun* quam Hiroko Iwamoto
* 1995: *Gojira tai Desutoroia* quam Emiko Yamane

## Ligamentes extern
* Momoko Kōchi in li Internet Movie Database
Glarus

**Glarus** es un municipie e cité in Svissia. Li municipie es situat in li centre-ost del land e es li cité capital del Canton de Glarus. In li annu 2011 Glarus esset fusionat con li municipies Ennenda, Netstal e Riedern. Li fluvie Linth flue tra Glarus. Li cité es situat al pede del monte Vorderglärnisch quel have un altore de 2 327 metres.

Li municipie have un population 
de 12.446 (2014) e un area de 107,20 quadrat-kilometres.

## Location e geografie

## Historie
Li cité Glarus esset mentionat in li 8-im secul sub li nómine *Clarona*.
Zug

**Zug** es un cité e municipie in Svissia. Zug es li cité capital del Canton de Zug. It es situat in li centre del land al rive del lago Zugersee sur un altore de 425 metres.

Li cité have 28.603 habitantes (2014) e un area de 33,8 quadrat-kilometres.

Li cité Zug esset fundat in li 13-im secul e in li annu 1242 Zug esset mentionat li unesim vez in un historic documente. Desde li annu 1352 Zug apartene a Svissia. Desde li annu 1814 Zug es li cité capital del Canton de Zug.

Zug es conosset quam un loco con tre bass impostes. Pro to mult international interprenses have su sede in Zug.
Crossminton-Bundesliga 2015 - Gruppe West

Li **Gruppe West del [[Crossminton Bundesliga 2015]]** evenit inter li 8-im februar e li 4-im octobre 2015. Li unesím du equipes es qualificat por li final-rond del Bundesliga quel es li max alt liga de Crossminton in Germania.

## Tabelle
Solothurn

**Solothurn** es un cité in Svissia. It es un political municipie, districte e li cité capital del Canton de Solothurn.

Li cité have 16545 (2014) habitantes e un area de 6,29 quadratkilometes. Li fluvie Aare flue tra li cité.

Inter li 16-im e 18-im secul Solothurn esset li sede del ambassador de Francia in Svissia. Desde li annu 1393 Solothurn es un parte del Confederation Svissia.
Crossminton

**Crossminton** (til li annu 2016 Speed Badminton) es un rácket-sport quel combina elementes ex badminton, squash e ténnis. On posse luder it sur strades, ténnis-cortes, prates, sable e in halles. 

## Regules
In crossminton on ne usa un rete. Li lude-camp consiste ex du quadrates con un longore del láteres de 5,5 metres. Inter ti du quadrates es un distantie de 12,8 metres.

Por ganiar un match on deve ganiar tri lude-sets. Un lude-set have 16 punctus e on deve haver du punctus plu quam li altri lusor.

In crossminton it hay single e duplicon

## Equipament
Chascun lusor have un rácket. On lude con un balle quel have li nómine *speeder*.

## Historie
Li sport esset inventet de Bill Brandes in li annu 2001 in Berlin. In li annu 2011 esset fundat li International Crossminton Organisation quel have su sede in Berlin (Germania). In li sam annu 2011 evenit li unesim championatu mundal de crossminton.
International Crossminton Organisation

Li **International Crossminton Organisation** (til li januar 2016 International Speed Badminton Organisation) abbreviat ICO es li international organisation mundal del crossminton. Li International Crossminton Organisation esset fundat in li 2011 in Berlin pro li unesim Championatu Mundal de Crossminton 2011 e it organisa li international crossminton.
 
Membres del International Crossminton Organisation posse esser national o regional asociationes de crossminton e clubes, ma anc individual persones.

## General information
* Fundation: 2011 in Berlin
* Nómine: International Crossminton Organisatioon (til li januarn 2016 International Speed Badminton Organisation)
* Sede: Berlin
* Presidente: René Lewicki
* General-secretario: Brock Turner

## Ligamentes extern
* Li oficial internet-págine del International Crossminton Organisation
Charlotte (Nord-Carolina)

**Charlotte** es un cité in li Unit States de America. It es situat in li ost del land e es li max grand cité del state federal Nord-Carolina. Charlottte apartene al dictricte Mecklenburg County.

Li cité have 809.958 (2015) habitantes e un area de 627,5 quadrat-kilometres.

Charlotte esset fundat in li annu 1768. Hodie Charlotte es un del financial centres del Unit States de America e mult bankes have su sede in Charlotte quam li Bank of America and Wachovia.

## Sport
Li america football team Carolina Panthers quel lude desde li annu 1995 in li National Football League have su hem in Charlotte. Li cité es anc un important centre del motor-sport in li USA.
Canton de Basel-Campania

Li **Canton de Basel-Campania** es un del 26 cantones del Confederation Svissia. Li Canton de Basel-Campania es situat in li nord-west del land al frontiera con Germania e con Francia. Li Canton de Basel-Campania] have li statu de un Demí-Canton.

Li oficial lingues del Canton de Basel-Campania  es german. Li Canton de Basel-Campania devenit membre del Confederation Svissia in li annu 1501 quam Canton de Basel. It esset in su hodial frontiera desde li annu 1833 per li separation del canton in li Canton Basel-Campania e Canton de Basel-Cité. Li Districte de Laufen devenit in li annu 1994 parte del Canton de Basel-Campania.

Li cité capital del Canton de Basel-Campania es Liestal, ma li max grand cité del Canton de Basel-Campania es Allschwil. Li abbreviation por li Canton de Basel-Campania es BL.

Li Canton de Basel-Campania have 281.300 (2014) habitantes e un area de 518 quadrat-kilometres.
Joe Biden

**Joe Biden** con plen nómine Joseph Robinette „Joe“ Biden, Jr es un politico del Unit States de America. Il nascet li 20-im de novembre 1942 in Scranton (Pensilvania)  e esset del 20-im de januar 2009 til januar 2017 vice-presidente del Unit States de America sub presidente Barack Obama. Joe Biden es membre del Democratic Partise. Joe Biden esset inter li 20-im de januar 2021 e li 20-im de januar 2025 li presidente del USA.

## Personal e professional vive
Joe Biden studiat historie e political scientie al University of Delaware in Newark. Pos to il studiat jurisprudentie in Syracuse e laborat quam avocate. 

Joe Biden esset inter 1966 e 1972 maritat con Neilia Hunter e li cuple have du filios Joseph Robinette III e Robert Hunter e un filia Naomi Christina. Su marita e su filia morit in li annu 1972 per un trafic-accidente. In li annu 1977 Joe Biden maritat Jill Tracy Jacobs e li cuple have du filias. Li filio Joseph Robinette III morit in li annu 2015.

## Political cariera
* 1973-2009 Joe Biden esset senator por li state federal Delaware.
* 1987 Biden volet candidar por li candidatura del Democratic Partise por li oficie del presidente del Unit States de America 1988, ma retira se pos six semanes.
* 2007 Biden candidat sin successe por li candidatura del Democratic Partise por li oficie del presidente del Unit States de America.
* 2009-2016 Vice-presidente del Unit States de America sub presidente Barack Obama.
* 2020 Joe Biden devenit li oficial candidate del Democratic Partise por li oficie del presidente del Unit States de America e esset electet in li novembre 2020 al presidente del USA.
* 2021 Joe Biden devenit li 20-im de januar 2021 oficialmen li presidente del USA.
* 2021-2025 Joe Biden esset presidente del USA inter li 20-im de januar 2021 e li 20-im de januar 2025.
* 2024 Ye li 21-im de julí 2024 Joe Biden anunciat que il ne va plu candidatar por li oficie del presidente del USA pro problemas sanitari, benque il hat ganiat li pre-electiones del Democratic Partise.
Newark (Delaware)

**Newark** es un cité in li state federal Delaware in li Unit States de America. It es situat in li nord de Delaware al frontiera con Maryland. It apartene al districte New Castle County e Newark es li sede del University of Delaware.

Li cité have 31.454 (2010) habitantes e un area de 1235 quadrat-kilometres.

Newark esset colonisat in li annu 1694 e esset oficialmen fundat quam cité in li annu 1758.

## Sport
Newark es un international centre del artistic patinage. Mult national e international championes exercit in li University of Delaware Figure Skating Club.
Liestal

**Liestal** (ancian: Lihstal) es un cité e political municipie de Svissia. It es situat 20 kilometres sud-ost de Basel in li nord-west de Svissia. Liestal es li cité capital del Canton de Basel-Campania e del Districte de Liestal.

Li municipie have 13.956 (2014) habitantes e un area de 18,21 quadrat-kilometres. It es situat sur un altore de 327 metres.

Li fluvie Ergolz flue tra li cité. Liestal esset mentionat por li unesim vez in un historic documente in li annu 1189.
Musas

**Musas** es figuras del grec mitologie. Ellas es li deessa del artes. Secun li mitologie ellas es li filias del deo Zeus e del deesa del memoration Mnemosyne. Li musas es li protectores del harmonic órdine.

In su ovre Thegonie li grec poet Hesiod determinat li númere de musas a nin. On nómina les anc li nin olimpic musas. Li proprietás e functiones esset developat plu tard. 

## Li nin olimpic musas secun Hesiod
* *[[Klio (Musa)|Clio]]* (Κλειώ) es li musa del historie e del historical scientie. Ella have un crayon quam simbol.
* *[[Melpomene]]* (Μελπομένη) es li musa del tragedie. Ella have qiam simbol un seriosi teatre-masca.
* *[[Terpsichore]]* (Τερψιχόρη) es li musa por del dansa e li coral lirica. Ella have quam simbol un lire.
* *[[Thalia (Musa)|Thalia]]* (Θάλεια) es li musa del comedie. Ella have un rident teatre-masca quam simbol.
* *[[Euterpe]]* (Ἐυτέρπη) es li musa del lirica e del flaute-musica. Ella have quam simbol un duplic flaute.
* *[[Erato]]* (Ἐρατώ) es li musa del amore-poesie. Ella have quam simbol anc un lire e un musical corde-instrument.
* *[[Urania]]* (Οὐρανία) es li musa del astronomie. Ella have quam simbol un glob.
* *[[Polyhymnia]]* (Πολύμνια) es li musa del cantation con li lire. Ella ne have un specific simbol, ma sovente un lire es anc usat por ella
* *[[Kalliope]]* (Καλλιόπη) es li musa del epico, del poesie, del retorica, del filosofie e del scientie. Ella have quam simbol un scrit-tabul e un crayon.
Canton de Schaffhausen

Li **Canton de Schaffhausen** es un del 26 cantones del Confederation Svissia. Li Canton de Schaffhausen es situat in li nord del land al frontiere con Germania e nord del Rhen. Li canton es presc completmen circumdat de Germania e it self circum da li german exclave Büsingen am Hochrhein. It es inter li german-parlant regiones del land e german es li official lingue. Li Canton de Schaffhausen devenit membre del Confederation Svissia in li annu 1501.

Li cité capital del Canton de Schaffhausen es Schaffhausen.

Li Canton de Schaffhausen have 79.400 (2014) habitantes e un area de 298 quadrat-kilometres. Li abbreviation por li Canton de Schaffhausen es SH.
Canton de Appenzell-Ausserrhoden

Li **Canton de Appenzell-Ausserrhoden** es un del 26 cantones del Confederation Svissia. Li Canton de Appenzell-Ausserrhoden es situat in li nord-ost del land al frontiera con Germania. Li Canton de Appenzell-Ausserrhoden have li statu de un Demí-Canton.

Li oficial lingues del Canton de Appenzell-Ausserrhoden es german. Li Appenzell-Ausserrhoden devenit membre del Confederation Svissia in li annu 1513 quam Canton de Appenzell. It esset in su hodial frontiera desde li annu 1597 per li separation del Canton de Appenzell in li evangelic Canton de Appenzell-Ausserrhoden e li catolic Canton de Appenzell-Innerrhoden.

Li cité capital del Canton de Appenzell-Ausserrhoden es desde li annu 2012 Herisau, antey Trogen esset li cité-capital. Trogen es til nu anc li sede del max alt tribunale del Canton de Appenzell-Ausserrhoden. Li abbreviation por li Canton de Appenzell-Ausserrhoden es AR.

Li Canton de Appenzell-Ausserrhoden 54.100 (2014) habitantes e un area de 243 quadrat-kilometres. Li max alt mont del canton es li Säntis con 2502 metres. In li annu 1997 esset abolit li direct-democratic assemblé del Landsgemeinde.
Latakia

**Latakia** es un cité in Siria. It es situat in li nord-west del land 50 kilometres sud del frontiera con Turcia al costa del Mediterraneo e it es li sol grand portu-cité de Siria. Latakia es li cité capital del Guvernia Latakia.

Li cité have 402.700 (2012) habitantes e un area de 58 quadrat-kilometres.

Latakia es egardat quam cité capital del etnic e religiosi gruppe del Alawites. Desde li annu 1971 li Soviet-Union have un militari base in Latakia quel es pos li fine del Soviet-Union prendet de Russia.
Geometrie

**Geometrie** es un branche del matematica. It studia li figuras in li spacie quam lineas, curves, angules, punctus e superficies. 

Li nómine geometrie originat del mesurar land o materie. In ancian grec li parol γεωμετρία (geometria) consiste ex geo- *terra* e -metron *mesuration*.

## Ligation extern
* Sjöstedt, Carl-Erik: Li axiome de paralleles. De Euclides a Hilbert. Un probleme cardinal in li evolution de geografie. Excerptes in facsimile ex li principal ovres original e traduction in li lingue international Interlingue. Stockholm 1968. Editoria Natur och kultur. *939 págines de quelles circa 500 es in Interlingue!* (Ligation)
Championatu mundal de Slittar 2016

Li **46-im [[Championatu mundal de Slittar]]** evinit inter li 29-im e 31-im januar 2016 in Königsee auf li *[[Kombinierten Kunsteisbahn am Königssee]]*.

## Timeplan

## Medalliesspegul

## Medallies victores
Kolomna

**Kolomna** es un cité in Russia. It es situat 110 kilometres sud-ost del cité capital Moscva al confluentie del fluvies Ob e Moscva.  Kolomna apartene al Oblast Moscva in li federal districte Central Russia. 

Li cité have 144.589 (2010) habitantes e un area de 65,1 quadrat-kilometres.

Kolomna esset mentionat por li unesim vez in un historic document in li annu 1177. It es un del max old cités in li circumité de Moscva. Desde li 1301 it esset parte del Grand-Principatu Moscva.

## Sport
Kolomna es un international centre del patinar a rapiditá. In li januar 2016 evenit li championatu mundal de patinage a rapiditá in li cité.
Harald V (Norvegia)

**Harald V** es desde li 21-im de 17-im de 1991 rey de Norvegia. Il V nascet li 21-im de februar 1937 in Skaugum proxim de Oslo quam filio del rey Olav e princessa Märtta de Norvegia.

Harald V apartena al aristocratic dinastie Schleswig-Holstein-Sonderburg-Glücksburg. Il es li unesim rey de Norvegia desde li rey [Olav IV) in li annu 1370.

Durant li [Duesim Guerre Mundal Harald V esset in Svedia e in li Unit States de America.
Olimpic Ludes del Yunitá de hiverne 2016

Li **2-im [[Olimpic Ludes del Yunitá de hiverne]]** evenit inter li 12-im e 21-im februar 2016 in Lillehammer (Norvegia).

## Partcipantes
Sportistes ex 72 landes hat qualificat se por li Yunitá Olmpic Ludes de hiverne 2016.

## Sportes e númere de competitiones
Li sequent sportes esset parte del programma del Olimpic Ludes del Yunitá de hiverne 2016. It evenit 70 competitiones in Lillehammer.

* Biatlon (6 competitiones) ''details''
* Bob-slitte (2 competitiones) ''details''
* Curling (2 competitiones) ''details''
* Hockey sur glacie (4 competitiones) ''details''
* Nordic Combination (2 competitiones) ''details''
* Patinage artistic (5 competitiones) ''details''
* Patinar a rapiditá (7 competitiones) ''details''
* Shorttrack (5 competitiones) ''details''
* Skeleton (2 competitiones) ''details''
* Ski Alpin (9 competitiones) ''details''
* Ski-Freestyle (6 competitiones) ''details'' 
* Ski-Saltation (3 competitiones) ''details''
* Ski travers li país (6 competitiones) ''details''
* Slittar (4 competitiones) ''details''
* Snowboard (7 competitiones) ''details''
Canton de Sant Gallen

Li **Canton de Sant Gallen** es un del 26 cantones del Confederation Svissia. Li Canton de Sant Gallen es situat in li ost del land e es inter li german-parlant regiones del land e german es li official lingue. Li Canton de Sant Gallen devenit membre del Confederation Svissia in li annu 1803.

Li cité capital e max grand cité del Canton de Sant Gallen es Sant Gallen e li max alt mont del Canton de Zug es li Ringelspitz quel es 2502 metres alt.

Li Canton de Sant Gallen have 495.680 (2014) habitantes e un area de 2026 quadrat-kilometres. Li abbreviation por li Canton de Sant Gallen es SG.
André Poggenburg

**André Poggenburg** es un politico de Germania. Il nascet li 12-im de marte 1975 in Weißenfels e es li presidente del dextri partise Alternative por Germania in Saxonia-Anhalt. Intra li Alternative por Germania André Poggenburg quam membre del dextri parte e quam proxim al politico Björn Höcke.

## Personal vive
André Poggenburg habita in Stößen e origina de Naumburg (Saale). Il ne es maritat e ne esset membre de un altri political partise.

Il labora quam comerciante.

## Political cariera
* 2014 André Poggenburg es electet in li fine del junio 2014 al presidente del Alternative por Germania in Saxonia-Anhalt durant li partise-congress del landal organisation in Güsten.
* 2015 Poggenburg es electet in li federal directoratu del partise Alternative por Germania
* 2016 André Poggenburg devenit prim candidate del Alternative por Germania in li electiones al parlament del país federal Saxonia-Anhalt. Il es electet in li parlament del país federal li 13-im de marte 2016 e ganiat su districte electoral Zeitz directmen con 31,6 percentes.

## Ligamentes extern
* Portrete de André Poggenburg
* Facebook-págine de André Poggenburg
* Self-Presentation de André Poggenburg
Sangue

**Sangue** es un liquide del córpore del homes e animales quel circula per arteries e venes. Li color del sangue es rubi. It circula per diversi parties del córpore por mantener li vive. Li sangue transporta diversi important materiales tra li córpore. Li sangue es pumpat tra li vases de sangue del córpore per li activitá del cordie.
Sant Gallen

**Sant Gallen** (german scrit: St. Gallen) es un cité in Svissia. It es situat in li nord-ost del land in li proximitá del frontiera con Germania. Sant Gallen es li cité capital del Canton de Sant Gallen.

Li cité have 75'310 (2014) habitantes e un area de 39,41 quadrat-metres. It es situat sur un altore de 675 metres.

Li nómine del cité deriva del monaco Gallus. Secun li legende Gallus fundat li cité in li annu 612. Li cité developat se ex li monatu Sant Gallen quel esset fundat in li annu 720. in li annu 1648 Sant Gallen devenit índependent de Germania. In li annu 1803 it devenit un parte de Svissia. 

In li 19-im secul Sant Gallen esset un centre del textile-industrie. Hodie Sant Gallen es li sede de quelc grand assecuranties.

## Sport
Li football-club FC Sant Gallen have su hem in li cité e lude in li max football-liga de Svissia.